শফিকুল ইসলাম খোকা

শফিকুল ইসলাম খোকা (৩ আগস্ট ১৯৪৭-১৫ সেপ্টেম্বর ২০১৭) বাংলাদেশের জামালপুর জেলার রাজনীতিবিদ, মুক্তিযোদ্ধা ও জামালপুর-৩ আসনের সাবেক সংসদ সদস্য ছিলেন।

 প্রাথমিক জীবন 
শফিকুল ইসলাম খোকা ৩ আগস্ট ১৯৪৭ সালে জামালপুর জেলার ঝাউগড়ায় জন্মগ্রহণ করেন।

 রাজনৈতিক ও কর্মজীবন 
শফিকুল ইসলাম খোকা জামালপুর জেলা মুক্তিযোদ্ধা সংসদের কমান্ডার ছিলেন। তিনি ১৯৮৪ সালে বাকশালের মনোনয়নে জামালপুর পৌরসভার চেয়ারম্যান নির্বাচিত হয়ে ছিলেন। ১৯৮৬ সালের তৃতীয় জাতীয় সংসদ নির্বাচনে তিনি আওয়ামী লীগের নেতৃত্বাধীন আট দলের প্রার্থী হিসেবে জামালপুর-৩ আসন থেকে সংসদ সদস্য নির্বাচিত হন। পরে তিনি জাতীয় পার্টিতে যোগ দিয়ে একই আসন থেকে ১৯৮৮ সালের চতুর্থ জাতীয় সংসদ নির্বাচনে দ্বিতীয়বার সংসদ সদস্য নির্বাচিত হন। পরবর্তী সময়ে আওয়ামী লীগে যোগ দিয়ে জামালপুর জেলা আওয়ামী লীগের উপদেষ্টা হিসেবে দায়িত্ব পালন করেন শফিকুল ইসলাম খোকা।

 মৃত্যু 
শফিকুল ইসলাম খোকা ১৫ সেপ্টেম্বর ২০১৭ সালে ঢাকার ইউনাইটেড হাসপাতালে মৃত্যুবরণ করেন তাকে জামালপুর পৌর কবরস্থান সমাহিত করা হয়।

 তথ্যসূত্র 

বিষয়শ্রেণী:১৯৪৭-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:জামালপুর জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি